9.6.2023
MT
Il-Ġurnal Uffiċjali tal-Unjoni Ewropea
L 150/207
(5)
Il-bijodiversità hija essenzjali għar-reżiljenza tal-ekosistemi u tas-servizzi tagħhom kemm fil-livell lokali kif ukoll f’dak globali.
Aktar minn nofs il-prodott domestiku gross globali jiddependi min-natura u mis-servizzi li tipp­ rovdi.
Tliet setturi ekonomiċi ewlenin — il-kostruzzjoni, l-agrikoltura, u l-ikel u x-xorb — kollha jiddependu ħafna min-natura.
It-telfien tal-bijodiversità jhedded ċikli tal-ilma sostenibbli u s-sistemi tal-ikel, u jqiegħed issigurtà tal-ikel u n-nutrizzjoni f’riskju.
Aktar minn 75 % tat-tipi tal-għelejjel tal-ikel madwar id-dinja jiddependu mid-dakkir mill-annimali.
Barra minn hekk, diversi setturi industrijali jiddependu mid-diversità ġenetika u sservizzi tal-ekosistema bħala inputs kritiċi għall-produzzjoni, b’mod partikolari għall-mediċini, inkluż l-antimik­ robiċi.
(6)
It-tibdil fil-klima, it-telfien tal-bijodiversità u d-deforestazzjoni huma preokkupazzjonijiet tal-ogħla importanza globali, li jaffettwaw is-sopravivenza tal-umanità u l-kundizzjonijiet tal-għajxien sostnuti fid-Dinja.
L-aċċellerazz­ joni tat-tibdil fil-klima, it-telfien tal-bijodiversità u d-degradazzjoni ambjentali, flimkien ma’ eżempji tanġibbli taleffetti devastanti tagħhom fuq in-natura, il-kundizzjonijiet tal-għajxien tal-bniedem u l-ekonomiji lokali, wasslu għar-rikonoxximent tat-tranżizzjoni ekoloġika bħala l-objettiv fundamentali ta’ żminijietna u kwistjoni ta’ ugwal­ janza bejn il-ġeneri u ta’ ekwità interġenerazzjonali.
(7)
Id-difensuri tad-drittijiet tal-bniedem fil-qasam ambjentali, li jistinkaw biex jipproteġu u jippromwovu d-drittijiet tal-bniedem relatati mal-ambjent, inkluż l-aċċess għal ilma nadif, arja nadifa u art nadifa huma ta’ spiss il-mira ta’ persekuzzjoni u attakki letali.
Dawk l-attakki jaffettwaw b’mod sproporzjonat lill-popli indiġeni.
Skont ir-rapporti tal-2020, aktar minn żewġ terzi tal-vittmi ta’ dawk l-attakki kienu qed jaħdmu biex jiddefendu l-foresti tad-dinja mid-deforestazzjoni u l-iżvilupp industrijali.
(8)
Il-konsum tal-Unjoni huwa xprunatur konsiderevoli tad-deforestazzjoni u d-degradazzjoni tal-foresti fuq skala globali.
Il-valutazzjoni tal-impatt ta’ dan ir-Regolament stmat li mingħajr intervent regolatorju xieraq, il-konsum u l-produzzjoni tal-Unjoni tas-sitt komoditajiet (bhejjem tal-ifrat, kawkaw, kafè, żejt tal-palm, sojja u njam,) waħedhom jiżdiedu għal madwar 248 000 ettaru ta’ deforestazzjoni kull sena sal-2030.
(9)
Fir-rigward tas-sitwazzjoni tal-foresti fl-Unjoni, ir-rapport dwar l-Istat tal-Foresti tal-Ewropa għall-2020 jiddikjara li, bejn l-1990 u l-2020, iż-żona tal-foresti fl-Ewropa żdiedet b’9 %, il-karbonju maħżun fil-bijomassa kiber b’50 % u l-provvista tal-injam żdiedet b’40 %.
Il-foresti primarji u l-foresti li jirriġeneraw b’mod naturali jinsabu f’riskju, inter alia, minħabba l-ġestjoni intensiva, u l-bijodiversità unika u l-karatteristiċi strutturali tagħhom jinsabu filperiklu.
Barra minn hekk, l-Aġenzija Ewropea għall-Ambjent innotat li inqas minn 5 % taż-żoni forestali Ewropej huma meqjusa issa bħala mhux disturbati jew naturali, filwaqt li 10 % taż-żoni forestali Ewropej ġew ikklassifikati bħala ġestiti b’mod intensiv.
L-ekosistemi tal-foresti jridu jlaħħqu ma’ pressjonijiet multipli kkawżati mit-tibdil filklima, li jvarjaw minn xejriet estremi tat-temp għal pesti, u ma’ attivitajiet relatati mal-bniedem li jaffettwaw b’mod negattiv l-ekosistemi u l-ħabitats.
B’mod partikolari, il-foresti b’età ugwali ġestiti b’mod intensiv permezz ta’ tqaċċit totali tas-siġar u tneħħija ta’ injam mejjet jista’ jkollhom impatt sever fuq ħabitats sħaħ.
(10)
Fl-2019, il-Kummissjoni adottat diversi inizjattivi sabiex tindirizza l-kriżijiet ambjentali globali, inkluż azzjonijiet speċifiċi dwar id-deforestazzjoni.
Fil-komunikazzjoni tagħha tat-23 ta’ Lulju 2019 dwar “It-Tisħiħ tal-Azzjoni talUE għall-Protezzjoni u għar-Restawr tal-Foresti tad-Dinja” (“il-Komunikazzjoni dwar It-Tisħiħ tal-Azzjoni tal-UE għall-Protezzjoni u għar-Restawr tal-Foresti tad-Dinja”), il-Kummissjoni identifikat bħala prijorità t-tnaqqis talimpronta tal-konsum tal-Unjoni fuq l-art u inkoraġġiment il-konsum ta’ prodotti mill-ktajjen tal-provvista mingħajr deforestazzjoni fl-Unjoni.
Fil-komunikazzjoni tagħha tal-11 ta’ Diċembru 2019 dwar “Il-Patt Ekoloġiku Ewropew”, il-Kummissjoni stabbiliet strateġija ġdida għat-tkabbir li għandha l-għan li tittrasforma l-Unjoni f’soċ­ jetà ġusta u prospera, b’ekonomija moderna, effiċjenti fir-riżorsi u kompetittiva, mibnija fuq kummerċ ħieles sostenibbli u bbażat fuq ir-regoli, fejn ma jkunx hemm emissjonijiet netti tal-gassijiet serra fl-2050, u fejn ittkabbir ekonomiku jkun diżakkoppjat mill-użu tar-riżorsi u l-ebda persuna jew post ma jitħalla lura.
Din għandha l-għan li tipproteġi, tikkonserva u ssaħħaħ il-kapital naturali tal-Unjoni, u tipproteġi s-saħħa u l-benesseri taċċittadini u tal-ġenerazzjonijiet futuri minn riskji u impatti relatati mal-ambjent.
Barra minn hekk, il-Patt Ekoloġiku Ewropew għandu l-għan li jipprovdi liċ-ċittadini u lill-ġenerazzjonijiet futuri, inter alia, arja friska, ilma nadif, ħamrija tajba u bijodiversità.
Għal dak il-għan, il-komunikazzjoni tal-Kummissjoni tal-20 ta’ Mejju 2020 dwar lIstrateġija tal-UE għall-Bijodiversità għall-2030 Inreġġgħu n-natura lura f’ħajjitna (l-“Istrateġija tal-UE għall-Bijo­ diversità għall-2030”), il-komunikazzjoni tal-Kummissjoni tal-20 ta’ Mejju 2020 dwar Strateġija mill-Għalqa salPlatt għal sistema tal-ikel ġusta, tajba għas-saħħa u favur l-ambjent (l-Istrateġija “mill-Għalqa sal-Platt”), il-komu­ nikazzjoni tal-Kummissjoni tas-16 ta’ Lulju 2021 dwar Strateġija ġdida tal-UE għall-Foresti għall-2030, il-komu­ nikazzjoni tal-Kummissjoni tat-12 ta’ Mejju 2021 dwar il-Perkors għal Pjaneta b’Saħħitha għal Kulħadd, il-Pjan ta’ Azzjoni tal-UE: “Lejn Tniġġis Żero għall-Arja, għall-Ilma u għall-Ħamrija” u strateġiji rilevanti oħra, bħall-komu­ nikazzjoni mill-Kummissjoni tat-30 ta’ Ġunju 2021 dwar Viżjoni fit-tul għaż-Żoni Rurali tal-UE — Lejn żoni rurali aktar b’saħħithom, konnessi, reżiljenti u prosperi sal-2040, żviluppati skont il-Patt Ekoloġiku Ewropew,